《和陈彦章见寄用钱学士原韵二首 其一》
明代·张宁

蚤期功业誓河山，未到封侯惜暂閒。飞将霸陵逢醉尉，孟尝函暂滞晨关。

和烟芳草凝愁发，带雨寒潮载梦还。身在江湖心魏阙，几回寒暑念民艰。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。